SAN FERNANDO CITY, La Union - Agtutuon a kaso ti agur-uray ita iti maysa a lalaki kalpasan a nakumpiskaran daytoy iti adu a sahcet ti maiparit nga agas kalpasan pay a binagsolna ti karrubana nga agsaksakdo laeng iti bubon.
Nabigbig ti suspek a ni Arizon Fontanilla, 35-anyos ken residente ti Brgy. Balawarte, ili ti Agoo, La Union.
Iti imbestigasyon ti Agoo PNP, agsaksakdo laeng iti bubon ti 45-anyos a biktima a ni Alberto Doctolero, idi kellaat laengen a binagbagsol isuna ni Fontanilla iti namitlo a daras iti bukot daytoy.
Iti panagresponde dagiti otoridad ket nasarakanda ti pagtaengan ti suspek ket nakumpiskar kenkuana ti pito a sachet ti shabu, tallo a sachet ti marijuana, ken dua a patadem nga inaramatna iti panangbagsol ken ni Doctolero.
Iti agdama ket matamtaming pay laeng iti maysa a pribado a pagagasan ti biktima bayat a nakabalud metten iti Agoo PNP ti suspek.
ilo_Latn ilo_Latn ilo_Latn ilo_Latn ilo_Latn